《自岢岚往保德山行杂诗》
清代·钱世锡

盘盘山中路，巧作螺纹旋。将东反向西，似帆随湘转。

上坡若挽反，蹭蹬疲驴战。下坡如放溜，坦迤势趁便。

壁立黄土堆，突兀已厌见。不定岭云姿，无名野花茜。

晋地何寥阔，马蹄踏将遍。

作者简介：（1733—1795）浙江秀水人，字慈伯，一字嗣伯，号百泉。钱载子。乾隆四十三年进士，官编修。诗瘦硬通神，不减其父。有《麂山老屋集》。